Xiaomi Mi 8. Xiaomi Mi8 — Xiaomi kompaniyasining smartfoni. Kompaniyaning sakkiz yillik yubileyiga bagʻishlab chiqarilgan Mi seriyasining flagmani. Ekran. Ushbu model 18,7:9 boʻlgan 6,21 dyuymli AMOLED ekran bilan jihozlangan. Ekran 402 pikseli boʻlib, 2248x1080 oʻlchamlarini qoʻllab-quvvatlaydi. Modelda „kertik“ ekrani mavjud, ammo buni ichki sozlamar orqali oʻzgartirib qoʻyish mumkin, bu esa ekranning yon tomonidagi boʻshliqni qoraytiradi. Kamera. Mi 8 ning asosiy kamerasi DxoMark sayti oʻtkazgan testda 99 ball toʻpladi. Asosiy kamera ikkita moduldan iborat. Birinchisi Sony IMX363 moduli 12 MP boʻlib, 6 elementli ob’ektiv, f/1.8 diafragma optik stabilizatsiyaga ega. Ikkinchisi Samsung S5K3M3 moduli 12 MP boʻlib, bir piksel oʻlchami 1 mikron, telefoto linzalari, f/2.4 diafragma hamda ikkita LED chirogʻi mavjud. 2x optik zumga ega. Asosiy kamera 3840x2160 piksellar soni bilan 60 yoki 30 kadr / sekundda 4K UHD formatda video yozishni qoʻllab-quvvatlaydi. Old kamera Samsung S5K3T1, 20 MP boʻlib, f/2 diafragma ega. AI funksiyasini qoʻllab-quvvatlaydi. Himoya. Ekran va orqa tomoni oleofobik qoplama bilan qoplanga. IP sertifikati mavjud emas (suv va changdan himoya qilish) Sotish. Xiaomi Mi 8 2018-yil 31-mayda eʼlon qilingan. Qurilmaning sotuvi 2018-yilning 5-iyunida Xitoyda boshlangan, telefonlarning birinchi partiyasi 37 soniyada sotib boʻlingan. Rossiyada savdolar 8-avgustda boshlandi. Model uchta rangda yaʼni koʻk, qora va oq ranglarda chiqarilgan.